Video’s: Nat oë én lande toe reën in NK valDie veld op ‘n plaas tussen Van Wyksvlei en Carnarvon onder water (Foto: Carel van der Merwe, SA Reënvalverslae, Facebook) Dele van die Noord-Kaap het die afgelope naweek goeie reën ontvang en boere is opgewonde oor wat die res van die reënseisoen vir hulle inhou. Hoewel dit op plekke meer as 82 mm gereën het, benadruk boere dat die droogte nog lank nie verby is nie. Volgens statistieke wat sommige landbouers van die Noord-Kaap ingesamel het, het reën die naweek wydverspreid in die provinsie voorgekom, maar nie oral ewe veel geval nie. Dit het wel op plekke in die Kalahari, Namakwa- en Boesmanland gesous. Reën op Pedroskloof Gasteplaas in Namakwaland – (Foto: Namakwa Voetslaan Hannetjie O’Connell, Facebook) Boere in die droë Carnarvon-gebied het op plekke tot 96 mm gekry. In die Sutherland-gebied is 60 mm reën aangeteken, gevolg deur die Fraserburg- en Williston-gebied met 50 mm. Volgens Wilhelm Steenkamp van Williston se boerevereniging is dit die eerste ordentlike reën in nege jaar wat in die Williston-gebied aangemeld is. Brandvlei en Loeriesfontein het op plekke onderskeidelik 50 mm en 77 mm reën gehad. In die dorp in Loeriesfontein het meer as 50 mm reën in sowat 15 minute geval. In Calvinia is tot 60 mm reën aangemeld. Footage taken yesterday close to Loeriefontein in the Northern-Cape.@JoelGuy_ @landbou @SAWeatherServic @VoxWeatherZa @peoples_weather @ewnreporter @eNCA @AgriSA1904 @maroelamedia pic.twitter.com/bMLTKOjKSD — ReenvalSA (@ReenvalSA) December 5, 2021 Loeriesfontein se hoofstraat! ????????????????Dries Verdoes@VoxWeatherZa @_ArriveAlive @AgriSA1904 @JoelGuy_ @peoples_weather @SAWeatherServic @landbou @maroelamedia @ewnreporter @eNCA pic.twitter.com/E01nl5Dxei — ReenvalSA (@ReenvalSA) December 4, 2021 Boere in Upington het gister tot sowat 32 mm reën aangeteken. In die Kenhardt- en Pofadder-omgewing het sekere gedeeltes tot 40 mm reën ontvang. In die Richmond-gebied het dit tot 82 mm gereën. In Britstown en Victoria-Wes is tussen 50 mm en 60 mm reën aangemeld. Volgens Nicol Jansen, president van Agri Noord-Kaap, is daar wel plase in die Griekwastad-gebied wat nie ŉ enkele druppel reën ontvang het nie. Daar is ook plase in die omgewing van Prieska en Vanwyksvlei wat slegs tussen 2 mm en 4 mm reën ontvang het. “Die reën is wonderlik, maar op van die plase is die droogte geensins gebreek nie. Hulle het steeds droogtehulp broodnodig. Op plase waar opvolgreën geval het, gaan die reën wel ŉ groot verskil maak, maar die droogte is nog lank nie verby nie,” het Jansen gesê. Die provinsie gaan al vir die afgelope agt jaar onder erge droogte gebuk en dié droogte is in Julie tot nasionale ramp verklaar. Johan Spamer, ŉ boer van Boesmanskolk naby Williston, sê daar het saam met die reën ook trane van blydskap oor sy wange gerol. Reën tussen Van Wyksvlei en Carnarvon (Foto: Carel van der Merwe, SA Reënvalverslae, Facebook) “Boere en gemeenskappe juig oor die reën. Hulle besef egter om weer veegetalle op te bou en voerrekeninge te betaal, sal nog baie lank duur, maar daar is hoop en vooruitsigte. Die reën as ŉ geskenk kan nie in geldwaarde bereken word nie,” vertel Spamer. Volgens Janine Byleveld, bedryfsbeampte van Agri Noord-Kaap, is dit goed om weer positiwiteit in die boere se stemme te hoor. “Die boere ruik sommer die nuwe lewe in die veld.” Een maal in ‘n leeftyd ervaring, op ons plaas Rooiwal (Kong-kongs) in die Kamiesberge – Garies distrik. Die rivier het invloed afgekom, soos nog nooit vantevore nie; alles voor hom platgevee. ????Drienie Ellis Visser@AgriSA1904 @ewnreporter @JoelGuy_ @SAWeatherServic pic.twitter.com/cswdoX9n6J — ReenvalSA (@ReenvalSA) December 5, 2021 Goeie reen gehad in noordkaap naby Brandvlei(Halfweg, Loop 10) ????☔️????????Neville van Wijk@VoxWeatherZa @AgriSA1904 @JoelGuy_ @peoples_weather @SAWeatherServic @landbou @maroelamedia pic.twitter.com/bdn97THeDX — ReenvalSA (@ReenvalSA) December 4, 2021